Държавен вестник, бр. 38, 2007 г., стр. 89

Б Р О Й  38
Д Ъ Р Ж А В Е Н   В Е С Т Н И К
С Т Р .  89
тата за обмен на енергия между съседни разпреде-
лителни предприятия се уреждат съгласно сключен
между тях договор.
(4) Страната, която купува или продава електри-
ческа енергия, няма право да преустройва, ремонти-
ра или заменя елементи на средствата/системите за
търговско измерване, както и да нарушава пломба,
знак или друго контролно приспособление, поставе-
ни от преносното, съответно разпределителното
предприятие от оторизиран държавен орган или
упълномощени от него длъжностни лица.
Чл. 10. (1) Преносното, съответно разпределител-
ното предприятие е длъжно да осигурява на страна-
та, която купува или продава електрическа енергия,
възможност за контрол на показанията на средства-
та за търговско измерване.
(2) Потребителите и производителите осигуря-
ват на длъжностните лица на преносното, съответ-
но разпределителното предприятие безпрепятствен
достъп до всички елементи на измервателната сис-
тема за тяхното монтиране, проверка и отчитане на
количествата електрическа енергия, по всяко време
по ред, описан в договора за пренос между страните.
Чл. 11. (1) Когато утвърдените тарифи предоста-
вят възможност на потребителите от дадена група
да избират начина на измерване на количеството
електрическа енергия, преносното, съответно раз-
пределителното предприятие е длъжно да монтира
измервателни уреди, които да съответстват на пис-
мено заявения избор на потребителя.
(2) В случая по ал. 1 потребителят подава писме-
но заявление до преносното, съответно разпредели-
телното предприятие с искане за промяна на начина
на измерване. Заявлението съдържа мотивите за
исканите промени.
(3) В 30-дневен срок преносното, съответно раз-
пределителното предприятие след проверка на съ-
ществуващия начин на търговско измерване на мяс-
то при потребителя изготвя и изпраща становище за
вида, обема и техническите параметри за изгражда-
не на необходимите съоръжения за осъществяване
на исканото преустройство.
(4) Преносното, съответно разпределителното
предприятие предлага договор за осъществяване на
исканото преустройство по реда Наредбата № 6 от
2004 г.  за присъединяване на производители и пот-
ребители на електрическа енергия към преносната
и разпределителните електрически мрежи (обн., ДВ,
бр. 74 от 2004 г.; изм., бр. 27 от 2005 г.—РВАС № 2535
от 21.III.2005 по адм.д. № 9355/2004).
Раздел III
Определяне на местата на търговско измерване
Чл. 12. (1) При постъпване на електрическа енер-
гия от производители в електропреносната мрежа,
съответно в електроразпределителната мрежа, мяс-
тото на измерване е на страна високо напрежение на
повишаващите трансформатори.
(2) При тринамотъчен силов трансформатор
мястото на мерене е на страна високо напрежение и
на страна средно напрежение. Постъпилата енергия
на СрН се измерва от преносното, съответно раз-
пределителното предприятие, в чиято уредба по-
стъпва енергията.
(3) Производителят може да изгради техническо
мерене на генераторно напрежение на силовия транс-
форматор.
Чл. 13. При отдаване на електрическа енергия от
електропреносната към електроразпределителната
мрежа мястото на измерване е:
1. при собственост на мрежата 110 kV на разпре-
делителното предприятие—на страна 110 kV;
2. при собственост на уредбата на преносното
предприятие:
а) на страна средно напрежение на понижаващ
трансформатор 110 kV/СрН;
б) на трансформатори собствени нужди на уред-
бата.
Чл. 14. (1.) При отдаване на електрическа енер-
гия от електропреносната мрежа, съответно елек-
троразпределителната мрежа, към потребител мяс-
тото на измерване е на страната с по-високо напреже-
ние на понижаващия трансформатор на потребителя
(ако има такава трансформация) или в мястото на
присъединяване на потребителя към електропренос-
ната, съответно електроразпределителната мрежа.
(2) При отдаване на електрическа енергия от
преносното, съответно разпределителното предпри-
ятие към производител мястото на измерване е на
страна на по-високото напрежение на съответния
трансформатор.
(3) Измерване на електрическа енергия се извър-
шва и когато трета страна е предоставила достъп
през собствените електрически уредби и съоръже-
ния на преносното, съответно разпределителното
предприятие до други потребители.
Чл. 15. При междусистемните електропроводи
мястото на измерване се организира от преносното
предприятие в граничната подстанция (уредба) съг-
ласно препоръките на UCTE и двустранните догово-
ри за доставка (обмен) на електрическа енергия.
Чл. 16. (1) Когато мястото на измерване не съв-
пада с мястото на присъединяване, данните от из-
мерването могат да се коригират.
(2) Преносното, съответно разпределителното
предприятие и страната, чиято енергия се измерва,
се договарят за начина на корекция.
Раздел IV
Идентификационен код
Чл. 17. За унифициране и осигуряване на обмена
на данни на електроенергийния пазар и между заин-
тересовани лица всяко място на измерване на елек-
трическата енергия се описва чрез специфичен за
обекта идентификационен код. Структурата на иден-
тификационния код се определя от електроенергий-
ния системен оператор в съответствие с междуна-
родния идентификационен код.
Раздел V
Изисквания към измервателните системи
Чл. 18. В зависимост от нивото на напрежение и
предоставената мощност измервателната система
включва:
1. измервателни трансформатори;
2. електромери;
3. устройства за комуникации;
4. допълнителни и спомагателни устройства и
вериги, включително табла (шкафове);
5. вторични вериги за измерване, клемореди и
предпазители.
Чл. 19. Средствата за измерване трябва да отго-
варят на следните условия: